CELEX: 32019D0802(01)
Language: da
Date: 2019-06-17 00:00:00
Title: Europa-Parlamentets præsidium afgørelse af 17. juni 2019 om gennemførelsesbestemmelser for Europa-Parlamentets og Rådets forordning (EU) 2018/1725 om beskyttelse af fysiske personer i forbindelse med behandling af personoplysninger i unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF

2.8.2019   
               
               
                  DA
               
               
                  Den Europæiske Unions Tidende
               
               
                  C 259/2
               
            
         EUROPA-PARLAMENTETS PRÆSIDIUM AFGØRELSE
         af 17. juni 2019
         om gennemførelsesbestemmelser for Europa-Parlamentets og Rådets forordning (EU) 2018/1725 om beskyttelse af fysiske personer i forbindelse med behandling af personoplysninger i unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF
         (2019/C 259/02)
         EUROPA-PARLAMENTETS PRÆSIDIUM HAR —
         under henvisning til traktaten om Den Europæiske Unions funktionsmåde, særlig artikel 16,
         under henvisning til Europa-Parlamentets og Rådets forordning (EU) 2018/1725 (1), særlig artikel 25 og artikel 45, stk. 3,
         under henvisning til artikel 25, stk. 2, i Europa-Parlamentets forretningsorden,
         under henvisning til udtalelse af 2. maj 2019 fra Den Europæiske Tilsynsførende for Databeskyttelse, der er blevet hørt i medfør af artikel 41, stk. 2, i forordning (EU) 2018/1725 om kapitel V i denne afgørelse, og
         ud fra følgende betragtninger:
         
                     (1)
                  
                  
                     Forordning (EU) 2018/1725 fastlægger de principper og regler, som gælder for alle Unionens institutioner og organer i forbindelse med behandling af personoplysninger, og fastsætter, at hver af Unionens institutioner og hvert af Unionens organer skal udpege en databeskyttelsesrådgiver.
                  
               
                     (2)
                  
                  
                     Formålet med Europa-Parlamentets gennemførelsesbestemmelser til forordning (EU) 2018/1725 (»gennemførelsesbestemmelserne«) er at præcisere hverv, opgaver og beføjelser for Europa-Parlamentets databeskyttelsesrådgiver (»databeskyttelsesrådgiveren«).
                  
               
                     (3)
                  
                  
                     Formålet med gennemførelsesbestemmelserne er desuden at fastlægge procedurerne for udøvelse af de registreredes rettigheder samt for, hvorledes de personer, som i Europa-Parlamentet beskæftiger sig med behandling af personoplysninger, kan opfylde deres forpligtelser.
                  
               
                     (4)
                  
                  
                     Gennemførelsesbestemmelserne bør sikre, at Europa-Parlamentet behørigt overholder sine forpligtelser i henhold til forordning (EU) 2018/1725 uden at forhindre institutionen i på behørig vis at gennemføre sine lovgivende, budgetmæssige, politiske og analytiske aktiviteter samt tilsyns- og kommunikationsaktiviteter.
                  
               
                     (5)
                  
                  
                     Forordning (EU) 2018/1725, og navnlig heri undtagelserne til den registreredes rettigheder, bør derfor fortolkes med henblik på at sikre Europa-Parlamentets evne til fuldt ud at udøve sine beføjelser, navnlig sin lovgivende funktion og budgetfunktionen samt sine politiske kontrolfunktioner og rådgivende funktioner som fastsat i traktaterne.
                  
               
                     (6)
                  
                  
                     Til dette formål bør retten til sletning i henhold til artikel 19 i forordning (EU) 2018/1725 fortolkes på en sådan måde, at dens anvendelse forhindrer enhver utidig indblanding i Europa-Parlamentet forpligtelse til på behørig vis at dokumentere sine parlamentariske aktiviteter og at gøre dem synlige og sporbare for offentligheden, navnlig vedrørende procedurer i plenarforsamlingen og parlamentariske organer, i overensstemmelse med princippet om gennemsigtighed og åbenhed og de gældende regler for arkivering.
                  
               
                     (7)
                  
                  
                     Desuden finder retten til dataportabilitet i henhold til artikel 22 i forordning (EU) 2018/1725 kun anvendelse, hvis behandlingen enten er baseret på et samtykke eller er nødvendig for at opfylde en kontrakt og foretages automatisk. Udøvelsen af denne rettighed er begrænset af den undtagelse, der er fastsat i artikel 22, stk. 3, andet punktum, i nævnte forordning, hvilket bør betyde, at Europa-Parlamentet er undtaget fra forpligtelsen til at afgive personoplysninger i overensstemmelse med artikel 22, stk. 1 og 2, i nævnte forordning, medmindre det drejer sig om Europa-Parlamentets administrative aktiviteter.
                  
               
                     (8)
                  
                  
                     Hvad angår anvendelsen af gennemførelsesbestemmelserne i forbindelse med fælles dataansvar mellem Europa-Parlamentets generaldirektorater og andre organer eller institutioner eller mellem Europa-Parlamentets generaldirektorater indbyrdes, bør det fælles dataansvar kun eksistere i det omfang, de i fællesskab har ansvar for samme enkeltstående behandlingsaktiviteter, og ikke hvis de blot griber ind sekventielt med tematisk beslægtede, men adskilte behandlingsaktiviteter.
                  
               
                     (9)
                  
                  
                     Artikel 13 i denne afgørelse skal fortolkes således, at den giver politiske grupper og medlemmer af Europa-Parlamentet mulighed for på strengt frivilligt grundlag at anmode databeskyttelsesrådgiveren om råd vedrørende anvendelsen af forordning (EU) 2018/1725 under særlig hensyntagen til samspillet mellem databeskyttelseskravene og udøvelsen af det frie mandat. En sådan rådgivning er ikke bindende.
                  
               
                     (10)
                  
                  
                     Det er desuden nødvendigt at vedtage interne regler om fastsættelse af de betingelser, under hvilke Europa-Parlamentet kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til rettighederne og forpligtelserne i artikel 14-21 i nævnte forordning i overensstemmelse med artikel 25 heri, for at sikre, at Europa-Parlamentet kan fortsætte med sine aktiviteter og procedurer.
                  
               
                     (11)
                  
                  
                     Inden for denne ramme er Europa-Parlamentet, når det anvender begrænsningerne i kapitel V i denne afgørelse, forpligtet til at overholde de pågældende registreredes grundlæggende rettigheder som nedfældet i artikel 8, stk. 1, i Den Europæiske Unions charter om grundlæggende rettigheder, i artikel 16, stk. 1, i traktaten om Den Europæiske Unions funktionsmåde og i forordning (EU) 2018/1725.
                  
               
                     (12)
                  
                  
                     Europa-Parlamentet skal, før det anvender en given begrænsning, fra sag til sag vurdere, om den respektive begrænsning er nødvendig og forholdsmæssig, og tage hensyn til risiciene for de registreredes rettigheder og frihedsrettigheder.
                  
               
                     (13)
                  
                  
                     Europa-Parlamentet skal begrunde, hvorfor en begrænsning er strengt nødvendig og forholdsmæssig i et demokratisk samfund, og respektere kernen i de grundlæggende rettigheder og frihedsrettigheder —
                  
               VEDTAGET DENNE AFGØRELSE:
         KAPITEL I
         
            ALMINDELIGE BESTEMMELSER
         
         
            Artikel 1
            Formål
            Denne afgørelse fastlægger de almindelige bestemmelser til gennemførelse af forordning (EU) 2018/1725 i Europa-Parlamentet og navnlig:
            
                        a)
                     
                     
                        gennemfører bestemmelserne fastsat i forordning (EU) 2018/1725 om databeskyttelsesrådgiverens hverv, opgaver og beføjelser
                     
                  
                        b)
                     
                     
                        fastlægger nærmere regler, i henhold til hvilke en registreret kan udøve sine rettigheder
                     
                  
                        c)
                     
                     
                        fastlægger interne regler, i henhold til hvilke Europa-Parlamentet kan anvende undtagelser, fritagelser eller begrænsninger med hensyn til de registreredes rettigheder i overensstemmelse med navnlig artikel 25 i forordning (EU) 2018/1725.
                     
                  
         
            Artikel 2
            Dataansvarlig
            
               1.   Den enhed eller tjenestegren i Europa-Parlamentet, som afgør, til hvilke formål og med hvilke hjælpemidler der må foretages behandling af personoplysninger, fungerer som dataansvarlig for så vidt angår disse oplysninger i henhold til artikel 3, nr. 8, i forordning (EU) 2018/1725.
            
            
               2.   Når behandlingsaktiviteten rækker ud over kompetencerne hos en enhed eller tjenestegren i Europa-Parlamentet, fungerer det kompetente direktorat som dataansvarlig i henhold til artikel 3, nr. 8, i forordning (EU) 2018/1725, medmindre der er indgået aftale om fælles dataansvar i overensstemmelse med artikel 28 i nævnte forordning.
            
            
               3.   Når behandlingsaktiviteten rækker ud over kompetencerne hos et direktorat i Europa-Parlamentet, fungerer det kompetente generaldirektorat i Europa-Parlamentet som dataansvarlig i henhold til artikel 3, nr. 8, i forordning (EU) 2018/1725, medmindre der er indgået aftale om fælles dataansvar i overensstemmelse med artikel 28 i nævnte forordning.
            
            
               4.   Hvis mere end et generaldirektorat i Europa-Parlamentet afgør, til hvilke formål og med hvilke hjælpemidler der må foretages en given behandlingsaktivitet, eller hvis en af de organisatoriske enheder i henhold til stk. 1-3 og mindst én anden enhed end Unionens institutioner og organer afgør, til hvilke formål og med hvilke hjælpemidler der må foretages en given behandlingsaktivitet, skal de kompetente aktører anses for at være fælles dataansvarlige i henhold til artikel 28, stk. 1, i forordning (EU) 2018/1725.
            
            
               5.   Europa-Parlamentet anses for at være den dataansvarlige med henblik på artikel 44, stk. 3 og 6, i forordning (EU) 2018/1725.
            
            
               6.   Den dataansvarlige har ansvaret for at sikre, at behandlingsaktiviteter gennemføres i overensstemmelse med forordning (EU) 2018/1725, og skal kunne påvise, at nævnte forordning overholdes.
               Den dataansvarlige er navnlig ansvarlig for:
               
                           a)
                        
                        
                           at gennemføre passende tekniske og organisatoriske foranstaltninger med henblik på anvendelse af principperne om databeskyttelse gennem design og databeskyttelse gennem standardindstillinger
                        
                     
                           b)
                        
                        
                           at give medarbejdere under dennes myndighed passende anvisninger til sikring af, at behandlingen er lovlig, rimelig, gennemsigtig og fortrolig og yder et passende sikkerhedsniveau i lyset af de risici, som behandlingen medfører
                        
                     
                           c)
                        
                        
                           at samarbejde med databeskyttelsesrådgiveren og Den Europæiske Tilsynsførende for Databeskyttelse under udførelsen af deres respektive opgaver, navnlig ved at sende dem oplysninger som svar på deres anmodninger
                        
                     
                           d)
                        
                        
                           at informere og inddrage databeskyttelsesrådgiveren rettidigt, navnlig i forbindelse med projekter vedrørende nye databehandlingsaktiviteter eller væsentlige ændringer af eksisterende aktiviteter.
                        
                     
         
         KAPITEL II
         
            DATABESKYTTELSESRÅDGIVEREN
         
         
            Artikel 3
            Udnævnelse, statut og uafhængighed
            
               1.   Generalsekretæren udnævner databeskyttelsesrådgiveren, som udvælges blandt de ansatte i Europa-Parlamentet i overensstemmelse med artikel 43 og artikel 44, stk. 8 og 9, i forordning (EU) 2018/1725. Databeskyttelsesrådgiveren udnævnes i overensstemmelse med den gældende procedure i henhold til vedtægten for tjenestemænd (»vedtægten for tjenestemænd«) eller i givet fald ansættelsesvilkårene for de øvrige ansatte i Den Europæiske Union (»ansættelsesvilkårene«) fastlagt i Rådets forordning (EØF, Euratom, EKSF) nr. 259/68 (2). Databeskyttelsesrådgiveren udnævnes for en periode på fem år, der kan fornyes.
            
            
               2.   Med henblik på udøvelsen af sit hverv i henhold til denne afgørelse fritages databeskyttelsesrådgiveren fra alle andre opgaver i Europa-Parlamentet. Generalsekretæren kan imidlertid beslutte at overdrage specifikke yderligere opgaver til databeskyttelsesrådgiveren, forudsat at dette ikke medfører en interessekonflikt med hvervet som databeskyttelsesrådgiver, navnlig i relation til anvendelsen af bestemmelserne i forordning (EU) 2018/1725.
            
            
               3.   Databeskyttelsesrådgiveren skal afholde sig fra enhver handling, der er uforenelig med karakteren af dennes hverv.
            
            
               4.   Databeskyttelsesrådgiveren er underlagt tavshedspligt i overensstemmelse med artikel 44, stk. 5, i forordning (EU) 2018/1725, herunder efter dennes hverv er ophørt.
            
            
               5.   Databeskyttelsesrådgiveren kan kun afskediges i overensstemmelse med artikel 44, stk. 3 og 8, i forordning (EU) 2018/1725. For at indhente samtykke fra Den Europæiske Tilsynsførende for Databeskyttelse til en sådan afskedigelse i overensstemmelse med artikel 44, stk. 8, i forordning (EU) 2018/1725 skal Den Europæiske Tilsynsførende for Databeskyttelse høres skriftligt. Der udleveres en kopi af dette samtykke til databeskyttelsesrådgiveren.
            
            
               6.   Europa-Parlamentet sikrer, at databeskyttelsesrådgiveren ikke modtager nogen form for instrukser vedrørende udførelsen af sine opgaver som defineret i artikel 44 og 45 i forordning (EU) 2018/1725. I den forbindelse må vedkommende navnlig ikke modtage nogen form for instrukser fra generalsekretæren, herunder med hensyn til vedkommendes samarbejde med Den Europæiske Tilsynsførende i overensstemmelse med forordning (EU) 2018/1725.
            
            
               7.   Databeskyttelsesrådgiveren rapporterer direkte til generalsekretæren.
            
         
         
            Artikel 4
            Hverv, opgaver og beføjelser
            
               1.   Databeskyttelsesrådgiveren sikrer, at Europa-Parlamentets generalsekretariat anvender forordning (EU) 2018/1725, og fører tilsyn med overholdelsen af den gældende retlige ramme om beskyttelse af personoplysninger. Uden at det berører denne afgørelses artikel 13, må databeskyttelsesrådgiveren principielt ikke have beføjelser til at føre tilsyn med, hvordan individuelle medlemmer af Europa-Parlamentet eller politiske grupper i Europa-Parlamentet anvender forordning (EU) 2018/1725.
            
            
               2.   Databeskyttelsesrådgiveren kan blive hørt eller rådgiver i overensstemmelse med artikel 44, stk. 4 og 7, og artikel 45, stk. 1, litra d), e) og f), i forordning (EU) 2018/1725 og udfører alle andre opgaver, der er fastlagt i nævnte forordnings artikel 45.
            
            
               3.   Databeskyttelsesrådgiveren underretter generalsekretæren om enhver overtrædelse eller enhver alvorlig risiko for overtrædelse af bestemmelserne fastlagt i forordning (EU) 2018/1725.
            
            
               4.   Databeskyttelsesrådgiveren afgiver, efter anmodning, en udtalelse til den relevante dataansvarlige om faktiske eller foreslåede behandlingsaktiviteter og om proportionaliteten og tilstrækkeligheden af behandlingen af bestemte data eller om sikkerhedsforanstaltninger. Udtalelsen kan navnlig vedrøre ethvert spørgsmål vedrørende analysen af risiciene for registreredes rettigheder og frihedsrettigheder.
            
            
               5.   Den kompetente tjenestegren i Europa-Parlamentet hører databeskyttelsesrådgiveren inden godkendelsen af interne regler, der fastlægger rammerne for behandling af personoplysninger.
            
            
               6.   Databeskyttelsesrådgiveren udfører sine opgaver i samarbejde med Den Europæiske Tilsynsførende for Databeskyttelse. Vedkommende er kontaktpunkt mellem Europa-Parlamentet og Den Europæiske Tilsynsførende for Databeskyttelse og underrettes om al kommunikation mellem de to institutioner vedrørende forhold, der hører under vedkommendes kompetence.
            
            
               7.   Databeskyttelsesrådgiveren deltager regelmæssigt i møder, som Den Europæiske Tilsynsførende for Databeskyttelse eller databeskyttelsesrådgivere fra de andre institutioner eller organer indkalder til med henblik på at fremme et godt samarbejde.
            
            
               8.   Databeskyttelsesrådgiveren er til enhver tid underlagt bestemmelserne fastlagt i vedtægten for tjenestemænd eller i givet fald ansættelsesvilkårene.
            
         
         
            Artikel 5
            Brud på persondatasikkerheden og datasikkerhed
            
               1.   Hvis der sker et brud på persondatasikkerheden, underretter den dataansvarlige straks databeskyttelsesrådgiveren om den pågældende hændelse.
            
            
               2.   Databeskyttelsesrådgiveren opretter og fører et centralt register med det formål at dokumentere disse anmeldte brud på persondatasikkerheden i overensstemmelse med artikel 34, stk. 6, i forordning (EU) 2018/1725. Den dataansvarlige, der håndterer bruddet, supplerer registret med de oplysninger, der anmodes om i nævnte artikel.
            
            
               3.   Databeskyttelsesrådgiveren afholder jævnlige møder med Europa-Parlamentets chef for informationssystemsikkerhed og den ansvarlige for risikostyring med henblik på at sikre overholdelse af artikel 33-36 i forordning (EU) 2018/1725. Databeskyttelsesrådgiveren kan, hvor det er relevant, indbyde yderligere deltagere.
            
            
               4.   Databeskyttelsesrådgiveren skal, baseret på resultaterne fra de i stk. 3 omhandlede møder:
               
                           a)
                        
                        
                           hvert år fremlægge en analyse af databeskyttelsesrisikoen for generalsekretæren og opdatere denne i lyset af nye risikofaktorer
                        
                     
                           b)
                        
                        
                           foreslå generalsekretæren databeskyttelsespolitikker, som navnlig vedrører risici for datatyveri, uautoriserede datalækager eller uautoriseret datamanipulation ved hjælp af elektroniske midler
                        
                     
                           c)
                        
                        
                           foreslå generalsekretæren passende tekniske og organisatoriske foranstaltninger med henblik på at sikre et niveau af persondatasikkerhed, der passer til databeskyttelsesrisiciene.
                        
                     
         
         
            Artikel 6
            Fortegnelser over behandlingsaktiviteter og det centrale register
            Databeskyttelsesrådgiveren opretter og fører det i artikel 31, stk. 5, i forordning (EU) 2018/1725 omhandlede centrale register, hvori fortegnelserne over behandlingsaktiviteter føres. Databeskyttelsesrådgiveren sikrer, at registret er offentligt tilgængeligt, også elektronisk. Efter anmodning er det desuden muligt at få adgang via Den Europæiske Tilsynsførende for Databeskyttelse.
            Efter anmodning gøres fortegnelser over Europa-Parlamentets behandlingsaktiviteter tilgængelige for Den Europæiske Tilsynsførende for Databeskyttelse.
         
         
            Artikel 7
            Oplysning og indsigt
            
               1.   Den dataansvarlige underetter omgående databeskyttelsesrådgiveren, hvis der indføres en ny administrativ procedure, eller hvis en eksisterende administrativ procedure ændres, og dette påvirker behandlingen af personoplysninger.
            
            
               2.   Databeskyttelsesrådgiveren skal til enhver tid have adgang til de personoplysninger, der er under behandling, og til databehandlingsanlæg og databærere.
            
         
         
            Artikel 8
            Intern revision
            Databeskyttelsesrådgiveren samarbejder med den interne revisor, hvis den interne revisor anmoder herom inden for dennes beføjelser, navnlig med henblik på at lette gennemførelsen af interne revisioner, der involverer behandlingen af personoplysninger i Europa-Parlamentets generalsekretariat.
         
         
            Artikel 9
            Risikobaseret tilgang
            
               1.   Ved nye eller ændrede administrative procedurer samt tekniske eller organisatoriske foranstaltninger, der involverer behandlingen af personoplysninger, informerer databeskyttelsesrådgiveren efter anmodning eller på eget initiativ og bistår den dataansvarlige ved analysen af risiciene for registreredes rettigheder og frihedsrettigheder.
            
            
               2.   Databeskyttelsesrådgiveren rådgiver den dataansvarlige efter gennemførelsen af førnævnte risikoanalyse om nødvendigheden af at udføre en konsekvensanalyse vedrørende databeskyttelse.
            
         
         
            Artikel 10
            Tekniske og organisatoriske foranstaltninger
            
               1.   Databeskyttelsesrådgiveren rådgiver den dataansvarlige i forbindelse med analysen af tekniske og organisatoriske løsninger med henblik på at gennemføre behandlingsaktiviteter.
            
            
               2.   Databeskyttelsesrådgiveren kan anbefale generalsekretæren tekniske eller organisatoriske foranstaltninger med henblik på at gennemføre artikel 27 i forordning (EU) 2018/1725, hvis vedkommende på baggrund af en vurdering når til den konklusion, at behandlingsaktiviteten ikke sikrer fuld overensstemmelse med nævnte artikel.
            
         
         
            Artikel 11
            Fælles dataansvarlige og databehandlere
            
               1.   Databeskyttelsesrådgiveren afgiver efter anmodning en udtalelse til den dataansvarlige om fastlæggelsen af de relevante ansvarsområder i forbindelse med en ordning mellem fælles dataansvarlige i henhold til artikel 28, stk. 1, i forordning (EU) 2018/1725.
            
            
               2.   Databeskyttelsesrådgiveren kan efter anmodning afgive en udtalelse til den dataansvarlige vedrørende passende tekniske og organisatoriske foranstaltninger, som databehandleren eller den underkontraherede databehandler skal garantere i henhold til artikel 29, stk. 1 og 2, i forordning (EU) 2018/1725.
            
         
         
            Artikel 12
            Årsberetning
            Databeskyttelsesrådgiveren udarbejder hvert år en årsberetning til Europa-Parlamentets generalsekretær og Den Europæiske Tilsynsførende for Databeskyttelse om aktiviteterne angående beskyttelse af personoplysninger i Europa-Parlamentets Generalsekretariat. Vedkommende gør den tilgængelig for Europa-Parlamentets personale.
         
         
            Artikel 13
            Medlemmer af Europa-Parlamentet og Europa-Parlamentets politiske grupper
            
               1.   Uanset denne afgørelses artikel 4, stk. 1, kan medlemmer af Europa-Parlamentet og Europa-Parlamentets politiske grupper anmode om rådgivning fra databeskyttelsesrådgiveren om spørgsmål vedrørende anvendelsen af forordning (EU) 2018/1725. Uden at dette berører medlemmerne af Europa-Parlamentets og Europa-Parlamentets politiske gruppers eget ansvar med hensyn til at anvende forordning (EU) 2018/1725 som dataansvarlige i henhold til artikel 3, nr. 8, i forordning (EU) 2018/1725, kan databeskyttelsesrådgiveren efter anmodning fra et medlem af Europa-Parlamentet eller en politisk gruppe i Europa-Parlamentet tilbyde sin rådgivning gennem anvendelse mutatis mutandis af de relevante bestemmelser i denne afgørelse.
            
            
               2.   Databeskyttelsesrådgiveren aftaler fra sag til sag de nærmere ordninger for den i stk. 1 omhandlede rådgivning i overensstemmelse med denne afgørelse. Udøvelsen af denne rådgivningsfunktion må ikke skabe en konflikt med databeskyttelsesrådgiverens øvrige opgaver.
            
         
         KAPITEL III
         
            ASSISTENTER OG NETVÆRK
         
         
            Artikel 14
            Databeskyttelsespersonale og ressourcer
            
               1.   Generalsekretæren kan udnævne medarbejdere til databeskyttelsestjenesten, der skal bistå databeskyttelsesrådgiveren med udførelsen af dennes opgaver.
            
            
               2.   Medarbejdere udnævnt i overensstemmelse med stk. 1, kan repræsentere databeskyttelsesrådgiveren i dennes fravær. Databeskyttelsesrådgiveren kan i den forbindelse udstede interne delegationer af myndighed med henblik på specifikke medarbejdere. Den Europæiske Tilsynsførende for Databeskyttelse og generalsekretæren underrettes med fremsendelse af en kopi af en sådan delegation af myndighed.
            
         
         
            Artikel 15
            Netværk af databeskyttelseskoordinatorer
            
               1.   Der oprettes i Europa-Parlamentet et netværk af databeskyttelseskoordinatorer, der består af mindst ét medlem for hvert generaldirektorat, af én person, der repræsenterer koordineringen af de politiske grupper og af databeskyttelsesrådgiveren.
            
            
               2.   Generalsekretæren kan fastsætte de nærmere ordninger for databeskyttelseskoordinatorernes udnævnelse, hverv og opgaver.
            
            
               3.   Databeskyttelsesrådgiveren afholder regelmæssigt møder med databeskyttelseskoordinatorerne.
            
         
         KAPITEL IV
         
            REGISTREREDES UDØVELSE AF RETTIGHEDER
         
         
            Artikel 16
            Generelle regler for gennemførelsen af artikel 14-24 i forordning (EU) 2018/1725
            
               1.   Retten til at blive underrettet, retten til indsigt, retten til berigtigelse, retten til sletning, retten til begrænsning af behandlingen, retten til, at modtagere skal underrettes, retten til dataportabilitet, retten til at gøre indsigelse og rettighederne vedrørende automatiske afgørelser, herunder profilering, jf. artikel 14-24 i forordning (EU) 2018/1725, må kun udøves af den registrerede eller af dennes behørigt bemyndigede repræsentant.
            
            
               2.   Den registrerede retter anmodninger om udøvelse af en af sine i stk. 1 omhandlede rettigheder til den dataansvarlige. Til dette formål kan benyttes en vejledende skabelon, som er til rådighed i elektronisk format på Europa-Parlamentets websted. Anmodningen skal indeholde følgende:
               
                           a)
                        
                        
                           den registreredes efternavn, fornavn og kontaktoplysninger
                        
                     
                           b)
                        
                        
                           angivelse af den pågældende rettighed
                        
                     
                           c)
                        
                        
                           eventuelle dokumenter til støtte for anmodningen
                        
                     
                           d)
                        
                        
                           kategorien eller kategorierne af de pågældende personoplysninger
                        
                     
                           e)
                        
                        
                           den registreredes underskrift og dato for anmodningen.
                        
                     
            
               3.   Anmodningen kan fremsendes med intern eller ekstern post eller pr. e-mail eller ved enhver anden skriftlig meddelelse.
            
            
               4.   Den dataansvarlige anmoder om nødvendige præciseringer i tilfælde af uklare eller ufuldstændige anmodninger. Den relevante tidsfrist i henhold til artikel 14, stk. 3 og 4, i forordning (EU) 2018/1725 begynder først at løbe efter den endelige afklaring af disse forhold.
            
            
               5.   Den dataansvarlige bekræfter den registreredes identitet i overensstemmelse med artikel 14, stk. 6, i forordning (EU) 2018/1725. Den registreredes identitet kontrolleres med så lidt indgriben som muligt. I identitetskontrolperioden begynder den relevant tidsfrist i henhold til artikel 14, stk. 3 og 4, i forordning (EU) 2018/1725 ikke at løbe.
            
            
               6.   Den dataansvarlige efterkommer alle anmodninger fra de registrerede om udøvelse af deres rettigheder, selv i tilfælde, hvor Europa-Parlamentet ikke ligger inde med relevante personoplysninger. Et modtagelsesbevis sendes til den registrerede inden for en frist på fem arbejdsdage efter modtagelsen af anmodningen. Den dataansvarlige er imidlertid ikke forpligtet til at sende et modtagelsesbevis, hvis der fremsendes et udførligt svar inden for den nævnte frist på fem arbejdsdage.
            
            
               7.   Svaret sendes til den registrerede inden for de tidsfrister, der er fastsat i artikel 14, stk. 3 og 4, i forordning (EU) 2018/1725, ved hjælp af samme skriftlige kommunikationsmiddel og på samme officielle EU-sprog, som den registrerede benyttede, medmindre vedkommende anmoder om andet.
            
            
               8.   I forbindelse med behandlingen af en anmodning i henhold til artikel 14 i forordning (EU) 2018/1725 tager den dataansvarlige hensyn til ethvert behov for at anvende en undtagelse, fritagelse eller begrænsning i henhold til denne afgørelses kapitel V.
            
            
               9.   Hvis der er tale om en meget kompleks anmodning, eller hvis en behørig behandling sandsynligvis vil udgøre en risiko for andre registreredes rettigheder og frihedsrettigheder, konsulterer den dataansvarlige databeskyttelsesrådgiveren.
            
         
         
            Artikel 17
            Ret til at blive underrettet
            (Artikel 15 og 16 i forordning (EU) 2018/1725)
            
               1.   I overensstemmelse med artikel 14 i forordning (EU) 2018/1725 fremlægger den dataansvarlige de i artikel 15 og 16 i nævnte forordning omhandlede oplysninger, herunder om, hvornår der er planlagt yderligere behandling, i en generel form på internettet eller intranettet.
            
            
               2.   Om muligt, og uden at dette berører alternative kommunikationsmidler som omhandlet i artikel 14, stk. 1 og 7, i forordning (EU) 2018/1725, gives de i artikel 15 og 16 i nævnte forordning omhandlede oplysninger til de berørte registrerede på en individualiseret måde, enten skriftlig eller i elektronisk form.
            
         
         
            Artikel 18
            Ret til indsigt
            (Artikel 17 i forordning (EU) 2018/1725)
            
               1.   Uden at det berører stk. 2 gælder, at hvis den registrerede anmoder om indsigt i sine personoplysninger, henter den dataansvarlige de relevante oplysninger fra det sted, hvor disse er lagret, herunder elektronisk eller som papirdokumenter, og de bliver stillet til rådighed for den registrerede som følger:
               
                           a)
                        
                        
                           i form af en samling udfærdiget af den dataansvarlige
                        
                     
                           b)
                        
                        
                           som papirudgave eller elektronisk
                        
                     
                           c)
                        
                        
                           med andre midler, som den dataansvarlige har til sin rådighed, og som er tilpasset registrets form.
                        
                     
            
               2.   I overensstemmelse med artikel 17, stk. 3, i forordning (EU) 2018/1725 leverer den dataansvarlige oplysningerne i et almindeligt anvendt elektronisk format, hvis den registrerede anmoder om elektronisk adgang, og medmindre vedkommende anmoder om andet.
            
         
         
            Artikel 19
            Ret til berigtigelse
            (Artikel 18 i forordning (EU) 2018/1725)
            
               1.   Det skal fremgå af anmodningen om berigtigelse, hvilke personoplysninger der skal berigtiges eller færdiggøres, og unøjagtigheder eller ufuldstændigheder i oplysningerne og den rettelse, der skal laves, skal anføres. Anmodningen kan eventuelt være ledsaget af bilag.
            
            
               2.   Den registrerede underrettes om den gennemførte berigtigelse. Hvis anmodningen afvises, underretter den dataansvarlige skriftligt den registrerede om årsagerne hertil.
            
         
         
            Artikel 20
            Ret til sletning
            (Artikel 19 i forordning (EU) 2018/1725)
            
               1.   Det skal fremgå af anmodningen om sletning, hvilke personoplysninger der skal slettes, og årsagen til sletningen skal anføres, jf. artikel 19, stk. 1, i forordning (EU) 2018/1725.
            
            
               2.   Den registrerede underrettes om den gennemførte sletning. Hvis anmodningen afvises, underretter den dataansvarlige skriftligt den registrerede om årsagerne hertil.
            
            
               3.   En sletning forudsætter, at personoplysningerne forsvinder rent fysisk, uden at de erstattes med en kode.
            
         
         
            Artikel 21
            Ret til begrænsning af behandling
            (Artikel 20 i forordning (EU) 2018/1725)
            
               1.   Det skal fremgå af anmodningen om begrænsning af behandling, hvilke personoplysninger det drejer sig om, og årsagen til begrænsningen skal anføres, jf. artikel 20, stk. 1, i forordning (EU) 2018/1725.
            
            
               2.   Den registrerede underrettes om den gennemførte begrænsning af behandling. Hvis anmodningen afvises, underretter den dataansvarlige skriftligt den registrerede om årsagerne hertil.
            
         
         
            Artikel 22
            Underretning af modtagere
            (Artikel 21 i forordning (EU) 2018/1725)
            
               1.   Efter afslutningen af en af procedurerne i denne afgørelses artikel 19-21 igangsætter den dataansvarlige straks proceduren i henhold til artikel 21 i forordning (EU) 2018/1725.
            
            
               2.   Hvis underretningen af modtagere viser sig umulig eller er uforholdsmæssig vanskelig, underretter den dataansvarlige skriftligt den registrerede om årsagerne hertil.
            
         
         
            Artikel 23
            Ret til dataportabilitet
            (Artikel 22 i forordning (EU) 2018/1725)
            
               1.   Det skal fremgå af anmodninger i henhold til artikel 22 i forordning (EU) 2018/1725, hvilke personoplysninger der er tale om.
            
            
               2.   Hvis anmodningen afvises, underretter den dataansvarlige skriftligt den registrerede om årsagerne hertil.
            
         
         
            Artikel 24
            Ret til indsigelse
            (Artikel 23 i forordning (EU) 2018/1725)
            
               1.   Det skal fremgå af indsigelsen, hvilke personoplysninger der er tale om, samt årsagerne vedrørende den personlige situation, der begrunder indsigelsen.
            
            
               2.   Hvis indsigelsen afvises, underretter den dataansvarlige skriftligt den registrerede om årsagerne hertil.
            
         
         KAPITEL V
         
            UNDTAGELSER, FRAVIGELSER OG BEGRÆNSNINGER
         
         
            AFDELING 1
         
         
            
               Undtagelser og fravigelser
            
         
         
            Artikel 25
            Undtagelser
            
               1.   Inden en begrænsning i henhold til afdeling 2 i dette kapitel anvendes, overvejer den dataansvarlige, hvorvidt en af undtagelserne i forordning (EU) 2018/1725 finder anvendelse, jf. navnlig artikel 15, stk. 4, artikel 16, stk. 5, artikel 19, stk. 3, og artikel 35, stk. 3, i nævnte forordning.
            
            
               2.   I forbindelse med behandling af personoplysninger til arkivformål i samfundets interesse, til videnskabelige eller historiske forskningsformål eller til statistiske formål overvejer den dataansvarlige, hvorvidt undtagelserne i henhold til artikel 16, stk. 5, litra b), og artikel 19, stk. 3, litra d), i forordning (EU) 2018/1725 finder anvendelse.
            
         
         
            Artikel 26
            Fravigelser
            
               1.   I forbindelse med behandling til arkivformål i samfundets interesse kan den dataansvarlige gøre fravigelser gældende i henhold til artikel 25, stk. 4, i forordning (EU) 2018/1725. I den forbindelse kan den dataansvarlige fravige de rettigheder, der er omhandlet i artikel 17, 18, 20, 21, 22 og 23 i forordning (EU) 2018/1725, i overensstemmelse med betingelserne i artikel 25, stk. 4, i nævnte forordning.
            
            
               2.   Til behandling til videnskabelige eller historiske forskningsformål eller til statistiske formål kan den dataansvarlige gøre fravigelser gældende i overensstemmelse med artikel 25, stk. 3, i forordning (EU) 2018/1725. I den forbindelse kan den dataansvarlige fravige de rettigheder, der er omhandlet i artikel 17, 18, 20 og 23 i forordning (EU) 2018/1725, i overensstemmelse med betingelserne i artikel 25, stk. 3, i nævnte forordning.
            
            
               3.   Sådanne fravigelser er omfattet af passende garantier i overensstemmelse med artikel 13 i forordning (EU) 2018/1725 og denne afgørelses artikel 28, stk. 1 og 2. Der indføres tekniske og organisatoriske foranstaltninger i overensstemmelse med artikel 2, stk. 6, litra a), og denne afgørelses artikel 10, navnlig for at sikre overholdelse af dataminimering og, hvor det er relevant, pseudonymisering.
            
         
         
            AFDELING 2
         
         
            
               Begrænsninger
            
         
         
            Artikel 27
            Genstand og anvendelsesområde
            
               1.   I denne afdeling fastsættes de generelle betingelser for, hvornår den dataansvarlige kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er omhandlet i artikel 14-21 i nævnte forordning, i overensstemmelse med artikel 25 heri.
               De generelle betingelser, der er omhandlet i første afsnit, suppleres af bestemmelserne i bilagene til denne afgørelse, som fastsætter, på hvilke betingelser Europa-Parlamentet kan begrænse de registreredes rettigheder for hver af sine aktiviteter og procedurer, hvor der sker en behandling af personoplysninger, og hvor det kan blive nødvendigt med begrænsninger.
            
            
               2.   Denne afdeling finder anvendelse på behandlingen af personoplysninger med henblik på aktiviteter og procedurer gennemført af Europa-Parlamentet som angivet i bilagene til denne afgørelse.
            
            
               3.   Den kompetente dataansvarlige bestemmes i henhold til denne afgørelses artikel 2 med henblik på hver enkelt behandling og begrænsning.
            
         
         
            Artikel 28
            Garantier
            
               1.   Personoplysninger, der er omfattet af en begrænsning, lagres i et sikret fysisk eller elektronisk miljø, der forhindrer ulovlig adgang til eller videregivelse af oplysninger til personer, der ikke behøver at have kendskab til dem.
            
            
               2.   Når behandlingen er afsluttet, gemmes dokumenterne med personoplysningerne i overensstemmelse med Europa-Parlamentets gældende regler (3).
            
            
               3.   Der gennemføres en vurdering af, hvorvidt en begrænsning er nødvendig og forholdsmæssig, og af risiciene for de registrerede, jf. artikel 35 i denne afgørelse, før enhver begrænsning anvendes.
            
         
         
            Artikel 29
            Gældende begrænsninger
            
               1.   Med forbehold af artikel 30-36 og forskrifterne fastlagt i de gældende bilag til denne afgørelse, kan den dataansvarlige anvende begrænsninger med hensyn til de af den registreredes rettigheder, der udtrykkeligt er omhandlet i de gældende bilag, hvis udøvelsen af de pågældende rettigheder ville bringe formålet med en af aktiviteterne eller procedurerne fastlagt i disse bilag i fare.
            
            
               2.   Den dataansvarlige dokumenterer og registrerer årsagerne til begrænsningen i overensstemmelse med denne afgørelses artikel 35.
            
         
         
            Artikel 30
            Oplysninger til registrerede
            
               1.   Europa-Parlamentet offentliggør på sit websted databeskyttelsesmeddelelser, der underretter alle registrerede om aktiviteter, som indebærer en behandling af de registreredes personoplysninger, og om en eventuel begrænsning af deres rettigheder i den forbindelse. Det fremgår af underretningen, hvilke rettigheder der kan begrænses, hvad der er årsagerne til begrænsningerne, den mulige varighed heraf og en eventuel klageadgang.
            
            
               2.   Den dataansvarlige underretter om muligt uden unødig forsinkelse og i det mest hensigtsmæssige format direkte hver registreret om vedkommendes rettigheder i forbindelse med sådanne begrænsninger, som afgøres fra sag til sag. Det fremgår af underretningen, hvilke rettigheder der kan begrænses, hvad der er årsagerne til begrænsningerne, den mulige varighed heraf og en eventuel klageadgang.
            
         
         
            Artikel 31
            Ret til at blive underrettet
            
               1.   Hvis den dataansvarlige begrænser retten til oplysninger som omhandlet i artikel 15 og 16 i forordning (EU) 2018/1725, underrettes de registrerede i overensstemmelse med artikel 25, stk. 6, i nævnte forordning om de vigtigste årsager, der ligger til grund for anvendelsen af begrænsningen, og om deres ret til at indgive en klage til Den Europæiske Tilsynsførende for Databeskyttelse.
            
            
               2.   Imidlertid kan en sådan underretning udsættes, udelades eller afvises, jf. artikel 25, stk. 8, i forordning (EU) 2018/1725, så længe den ville ophæve virkningen af begrænsningen.
            
            
               3.   Hvis den dataansvarlige helt eller delvist udsætter, udelader eller afviser den i stk. 2 i denne artikel omhandlede underretning af registrerede, nedskriver og registrerer den dataansvarlige årsagerne hertil i overensstemmelse med denne afgørelses artikel 35.
            
         
         
            Artikel 32
            Registreredes ret til indsigt, ret til berigtigelse, ret til sletning, ret til begrænsning af behandling og pligt til underretning
            
               1.   Hvis den dataansvarlige helt eller delvist begrænser registreredes ret til indsigt i personoplysninger, ret til berigtigelse, ret til sletning eller ret til begrænsning af behandling som omhandlet i henholdsvis artikel 17, 18, 19 og 20 i forordning (EU) 2018/1725 såvel som underretningspligten i henhold til artikel 21 i nævnte forordning, underretter den dataansvarlige i sit svar på anmodningen om indsigt, berigtigelse, sletning eller begrænsning af behandlingen den pågældende registrerede om den anvendte begrænsning og om de vigtigste årsager til begrænsningen samt om muligheden for at indgive en klage til Den Europæiske Tilsynsførende for Databeskyttelse eller at indbringe en sag for Den Europæiske Unions Domstol (»Domstolen«).
            
            
               2.   Meddelelsen af oplysninger vedrørende årsagerne til den i stk. 1 omhandlede begrænsning kan udsættes, udelades eller afvises, så længe den ville ophæve virkningen af begrænsningen.
            
            
               3.   Den dataansvarlige registrerer årsagerne til udsættelsen, udeladelsen eller afvisningen i overensstemmelse med denne afgørelses artikel 35.
            
            
               4.   Hvis retten til indsigt er helt eller delvist begrænset, og den registrerede har udøvet sin ret til at indgive en klage til Den Europæiske Tilsynsførende for Databeskyttelse, underretter Den Europæiske Tilsynsførende for Databeskyttelse den registrerede og udelukkende denne om, hvorvidt oplysningerne er blevet behandlet korrekt og, hvis ikke, om der er foretaget korrektioner i overensstemmelse med artikel 25, stk. 7, i forordning (EU) 2018/1725.
            
         
         
            Artikel 33
            Underretning af registrerede om brud på persondatasikkerheden
            Hvis den dataansvarlige begrænser anvendelsen af artikel 35 i forordning (EU) 2018/1725, nedskriver og registrerer den pågældende dataansvarlige årsagerne til at gøre dette i overensstemmelse med denne afgørelses artikel 35.
         
         
            Artikel 34
            Fortrolighed af elektronisk kommunikation
            Hvis den dataansvarlige begrænser Europa-Parlamentets forpligtelse til at sikre fortrolighed af den elektroniske kommunikation som omhandlet i artikel 36 i forordning (EU) 2018/1725, nedskriver og registrerer den pågældende dataansvarlige årsagerne til at gøre dette i overensstemmelse med denne afgørelses artikel 35.
         
         
            Artikel 35
            Vurdering af nødvendigheden og forholdsmæssigheden, dokumentering og registrering af begrænsninger
            
               1.   Inden en given begrænsning anvendes, vurderer den dataansvarlige, om begrænsningerne er nødvendige og forholdsmæssige, og i den forbindelse tages de relevante elementer i artikel 25, stk. 2, i forordning (EU) 2018/1725 i betragtning. Denne vurdering skal også omfatte en vurdering af risiciene for de berørte registreredes rettigheder og frihedsrettigheder, navnlig risikoen for, at deres personoplysninger kan blive behandlet yderligere uden deres kendskab, og at de ikke kan udøve deres rettigheder i overensstemmelse med forordning (EU) 2018/1725. Det skal dokumenteres ved hjælp af et internt vurderingsnotat og gennemføres fra sag til sag.
            
            
               2.   Den dataansvarlige nedskriver årsagerne til enhver begrænsning, der anvendes i henhold til denne afgørelse, herunder den efter stk. 1 gennemførte vurdering.
               Med henblik herpå skal det fremgå af dokumenteringen, hvordan udøvelsen af de registreredes rettigheder ville bringe formålet med en af de af Europa-Parlamentet udførte aktiviteter eller procedurer som defineret i bilagene til denne afgørelse i fare.
            
            
               3.   Hvis den dataansvarlige, jf. artikel 25, stk. 8, i forordning (EU) 2018/1725, udsætter, udelader eller afviser at afgive oplysninger til en registreret om anvendelse af en begrænsning, nedskriver den dataansvarlige også årsagerne hertil, hvor det er relevant.
            
            
               4.   Det dokument, hvori dette er nedskrevet, og, hvor det er relevant, det materiale, der indeholder de underliggende faktiske og retlige elementer, skal lagres i et centralt register. De stilles efter anmodning til rådighed for Den Europæiske Tilsynsførende for Databeskyttelse.
            
         
         
            Artikel 36
            Begrænsningernes varighed
            
               1.   De begrænsninger, der er omhandlet i artikel 29 og 31-34 i denne afgørelse, sammenholdt med de gældende bilag til denne afgørelse, finder anvendelse, så længe de årsager, der ligger til grund for dem, fortsat gælder.
            
            
               2.   Når de årsager til en begrænsning, der er omhandlet i artikel 29 og 31-34 i denne afgørelse, sammenholdt med de gældende bilag til denne afgørelse, ikke længere foreligger, ophæver den dataansvarlige begrænsningen. Samtidig underretter den dataansvarlige den registrerede om de vigtigste årsager til begrænsningen og oplyser den registrerede om muligheden for når som helst at klage til Den Europæiske Tilsynsførende for Databeskyttelse eller at indbringe en sag for Domstolen.
            
            
               3.   Den dataansvarlige vurderer anvendelsen af de begrænsninger, der er omhandlet i artikel 29 og 31-34 i denne afgørelse, sammenholdt med de gældende bilag til denne afgørelse, hver sjette måned regnet fra vedtagelsen heraf og ved den pågældende procedures afslutning. Derefter overvåger den dataansvarlige årligt behovet for at opretholde begrænsninger med henblik på de i bilag I, II, V, VI, VII, VIII, IX og X til denne afgørelse omhandlede aktiviteter og procedurer.
            
         
         
            Artikel 37
            Databeskyttelsesrådgiverens vurdering
            
               1.   Databeskyttelsesrådgiveren skal uden unødigt ophold underrettes, når registreredes rettigheder begrænses i henhold til denne afdeling.
               Efter anmodning gives databeskyttelsesrådgiveren adgang til dokumenteringen og det materiale, der indeholder underliggende faktiske og retlige elementer.
            
            
               2.   Databeskyttelsesrådgiveren kan anmode den dataansvarlige om en evaluering af begrænsningerne. Databeskyttelsesrådgiveren underrettes skriftligt om resultaterne af den evaluering, der er anmodet om.
            
            
               3.   Al udveksling af oplysninger med databeskyttelsesrådgiveren under hele proceduren i overensstemmelse med stk. 1 og 2 registreres i et passende format.
            
         
         
            Artikel 38
            Bilag
            Bilagene til denne afgørelse udgør en integrerende del heraf.
         
         KAPITEL V
         
            AFSLUTTENDE BESTEMMELSER
         
         
            Artikel 39
            Klageadgang
            
               1.   Enhver, der er ansat i Europa-Parlamentet, kan i henhold til artikel 68 i forordning (EU) 2018/1725 indgive en klage til Den Europæiske Tilsynsførende for Databeskyttelse. Indgivelsen af en sådan klage udsætter ikke tidsfristen for at indgive en klage i henhold til artikel 90 i vedtægten for tjenestemænd.
            
            
               2.   Uafhængigt af den i stk. 1 omhandlede rettighed kan enhver ansat i Europa-Parlamentet i henhold til artikel 90 i vedtægten for tjenestemænd indgive en klage til ansættelsesmyndigheden om et spørgsmål vedrørende behandling af personoplysninger. I sin klage anfører den ansatte, om der er indgivet en klage til Den Europæiske Tilsynsførende for Databeskyttelse samtidig med klagen i henhold til vedtægten for tjenestemænd.
               I tilfælde af en klage i henhold til artikel 90, stk. 2, i vedtægten for tjenestemænd høres databeskyttelsesrådgiveren af de relevante tjenestegrene i Europa-Parlamentet.
            
         
         
            Artikel 40
            Ophævet lovgivning
            
               1.   Gennemførelsesforanstaltningerne for Europa-Parlamentets og Rådets forordning (EF) nr. 45/2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, der er oprettet ved Præsidiets afgørelse af 22. juni 2005 (4), ophæves fra datoen for denne afgørelses ikrafttræden.
            
            
               2.   Europa-Parlamentets Præsidiums afgørelse af 3. april 2019 om gennemførelsesbestemmelser om begrænsningerne af visse af de registreredes rettigheder ved Europa-Parlamentets overførsel af personoplysninger til nationale myndigheder i forbindelse med strafferetlige eller finansielle undersøgelser (5) ophæves fra datoen for denne afgørelses ikrafttræden.
            
         
         
            Artikel 41
            Ikrafttræden
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            (1)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (2)  EFT L 56 af 4.3.1968, s. 1.
         
            (3)  Præsidiets afgørelse af 2. juli 2012 om regulativ om dokumentforvaltning i Europa-Parlamentet.
         
            (4)  EUT C 308 af 6.12.2005, s. 1.
         
            (5)  EUT C 163 af 13.5.2019, s. 1.
      
      
         
            BILAG I
            Intern forebyggelse og undersøgelse af sikkerhedshændelser, sikkerhedsundersøgelser og supplerende undersøgelser
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på procedurerne fastlagt i stk. 2.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, der er fastsat i artikel 14-21 i nævnte forordning, med henblik på at beskytte den interne sikkerhed i Europa-Parlamentet, herunder dets elektroniske kommunikationsnetværk, i overensstemmelse med artikel 25, stk. 1, litra d), i nævnte forordning, ved gennemførelsen af interne risikovurderinger, adgangskontroller, herunder baggrundskontroller, forebyggelsesforanstaltninger og undersøgelse af sikkerhedshændelser, herunder hændelser relateret til informations- og kommunikationsteknologier (1), samt sikkerhedsundersøgelser og supplerende undersøgelser på eget initiativ eller efter anmodning fra tredjepart (2).
                     
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    trafikdata, herunder tidspunkter for log-on/log-off, adgang til interne programmer og netværksbaserede ressourcer og internetbrug
                                 
                              
                                    f)
                                 
                                 
                                    videoovervågningsdata
                                 
                              
                                    g)
                                 
                                 
                                    lydoptagelser
                                 
                              
                                    h)
                                 
                                 
                                    oplysninger om personers tilstedeværelse
                                 
                              
                                    i)
                                 
                                 
                                    oplysninger om personers eksterne aktiviteter
                                 
                              
                                    j)
                                 
                                 
                                    data vedrørende formodede lovovertrædelser, lovovertrædelser, straffedomme eller sikkerhedsforanstaltninger
                                 
                              
                                    k)
                                 
                                 
                                    alle andre data vedrørende genstanden for relevante risikovurderinger, adgangskontroller, herunder baggrundskontroller, undersøgelser af sikkerhedshændelser, sikkerhedsundersøgelser og supplerende undersøgelser gennemført af Europa-Parlamentet på eget initiativ eller efter anmodning fra en tredjepart.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe Europa-Parlamentets interne risikovurderinger, adgangskontroller, herunder baggrundskontroller, forebyggelsesforanstaltninger og undersøgelse af sikkerhedshændelser, sikkerhedsundersøgelser og supplerende undersøgelser, herunder dets elektroniske kommunikationsnetværk, i fare, bl.a. ved at afsløre dets undersøgelsesredskaber og -metoder.
            
               (1)  Præsidiets afgørelse af 7. september 2015 om Europa-Parlamentets sikkerhedspolitik for informations- og kommunikationsteknologiske systemer.
            
               (2)  Præsidiets afgørelse af 15. januar 2018 om bestemmelser om sikkerheden i Europa-Parlamentet.
         
      
      
         
            BILAG II
            Disciplinære procedurer, administrative undersøgelser og undersøgelser vedrørende personalespørgsmål
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på procedurerne fastlagt i stk. 2.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige i forbindelse med disciplinærsager, administrative undersøgelser og undersøgelser vedrørende personalespørgsmål, jf. artikel 86 og bilag IX i vedtægten for tjenestemænd, og undersøgelser i forbindelse med anmodninger om bistand, der er indgivet i henhold til artikel 24 i vedtægten for tjenestemænd og vedrørende påståede tilfælde af chikane, kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i nævnte forordnings artikel 14-21, med henblik på at sikre:
                        
                                    a)
                                 
                                 
                                    andre vigtige målsætninger i forbindelse med beskyttelse af Unionens generelle samfundsinteresser, såsom Europa-Parlamentets mulighed for at opfylde sine forpligtelser i henhold til vedtægten for tjenestemænd og gennemføre sin interne personalepolitik, jf. artikel 25, stk. 1, litra c), i nævnte forordning,
                                 
                              
                                    b)
                                 
                                 
                                    forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv, jf. artikel 25, stk. 1, litra f), i nævnte forordning,
                                 
                              
                                    c)
                                 
                                 
                                    en kontrol-, tilsyns- eller reguleringsfunktion, der — selv lejlighedsvis — er forbundet med offentlig myndighedsudøvelse i de tilfælde, der er omhandlet i artikel 25, stk. 1, litra c), i nævnte forordning, i overensstemmelse med artikel 25, stk. 1, litra g), og
                                 
                              
                                    d)
                                 
                                 
                                    beskyttelsen af andre registreredes rettigheder og frihedsrettigheder, jf. artikel 25, stk. 1, litra h), i nævnte forordning.
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    oplysninger om personers tilstedeværelse
                                 
                              
                                    e)
                                 
                                 
                                    oplysninger om personers eksterne aktiviteter
                                 
                              
                                    f)
                                 
                                 
                                    oplysninger om race eller etnisk oprindelse, religiøs eller filosofisk overbevisning eller helbredsoplysninger
                                 
                              
                                    g)
                                 
                                 
                                    alle andre oplysninger vedrørende genstanden for relevante disciplinære procedurer, administrative undersøgelser og undersøgelser vedrørende personale gennemført af Europa-Parlamentet.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe formålet med og effektiviteten af de disciplinære procedurer, administrative undersøgelser og undersøgelser vedrørende personale, herunder undersøgelser af formodede sager om chikane, i fare, eller være til skade for andre registreredes rettigheder og frihedsrettigheder.
         
      
      
         
            BILAG III
            Udvælgelsesprocedurer
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på gennemførelse af udvælgelsesprocedurer.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige i forbindelse med gennemførelsen af udvælgelsesprocedurer (1) kan begrænse anvendelsen af artikel 17 i forordning (EU) 2018/1725 med henblik på at sikre:
                        
                                    a)
                                 
                                 
                                    andre vigtige målsætninger i forbindelse med beskyttelse af Unionens generelle samfundsinteresser, såsom Europa-Parlamentets mulighed for at opfylde sine forpligtelser i henhold til vedtægten for tjenestemænd og gennemføre sin interne personalepolitik, jf. artikel 25, stk. 1, litra c), i nævnte forordning, og
                                 
                              
                                    b)
                                 
                                 
                                    beskyttelsen af andre registreredes rettigheder og frihedsrettigheder, jf. artikel 25, stk. 1, litra h), i nævnte forordning.
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    indspillede taler eller kandidattest
                                 
                              
                                    e)
                                 
                                 
                                    bedømmelsesformularer
                                 
                              
                                    f)
                                 
                                 
                                    alle andre oplysninger om relevante udvælgelsesprocedurer udført af Europa-Parlamentet.
                                 
                              
                  2)   Gældende begrænsninger
            
            Med forbehold af denne afgørelses artikel 30-35 kan den dataansvarlige begrænse anvendelsen af registreredes ret til indsigt i deres personoplysninger i henhold til artikel 17 i forordning (EU) 2018/1725, såfremt udøvelsen af denne rettighed ville bringe formålet med og effektiviteten af sådanne udvælgelsesprocedurer i fare, navnlig ved at afsløre vurderinger foretaget af udvælgelseskomitéer, eller være til skade for andre registreredes rettigheder og frihedsrettigheder, navnlig ved at afsløre andre kandidaters personoplysninger.
            3)   Begrænsningernes varighed
            
            Uanset artikel 36 i denne afgørelse gælder følgende regler med hensyn til begrænsningernes varighed:
            
                        —
                     
                     
                        De begrænsninger, der anvendes i henhold til dette bilag, finder fortsat anvendelse, så længe de årsager, der ligger til grund for dem, fortsat gælder.
                     
                  
                        —
                     
                     
                        Den dataansvarlige ophæver begrænsningen, når årsagerne til en begrænsning ikke længere gælder, og den registrerede har anmodet om igen at få indsigt i de pågældende personoplysninger. Samtidig underretter den dataansvarlige den registrerede om de vigtigste årsager til begrænsningen og oplyser den registrerede om muligheden for når som helst at klage til Den Europæiske Tilsynsførende for Databeskyttelse eller at indbringe en sag for Domstolen.
                     
                  
               (1)  Dette omfatter udvælgelsesprocedurer for midlertidigt ansatte og kontraktansatte samt interne udvælgelsesprøver.
         
      
      
         
            BILAG IV
            Patientjournaler
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på retten til indsigt i personlige helbredsoplysninger for Europa-Parlamentets ansatte og medlemmer.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige kan begrænse anvendelsen af artikel 17 i forordning (EU) 2018/1725 med henblik på at sikre beskyttelsen af den registrerede ved behandling af helbredsoplysninger fra ansatte i henhold til vedtægten for tjenestemænd og fra medlemmer af Europa-Parlamentet i henhold til gennemførelsesbestemmelserne til statutten for medlemmer af Europa-Parlamentet (1) i overensstemmelse med artikel 25, stk. 1, litra h), i nævnte forordning.
                     
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    helbredsoplysninger.
                                 
                              
                  2)   Gældende begrænsninger
            
            
                     
                        1.
                     
                     
                        Med forbehold af denne afgørelses artikel 30-35 kan den dataansvarlige begrænse anvendelsen af retten til direkte adgang til personlige helbredsoplysninger, herunder af psykologisk eller psykiatrisk karakter, som behandles af Europa-Parlamentet, hvis adgangen til sådanne oplysninger sandsynligvis udgør en risiko for den registreredes helbred. Denne begrænsning skal stå i rimeligt forhold til, hvad der er strengt nødvendigt for at beskytte den registrerede. Adgang til de oplysninger, der er omhandlet i dette stykke, gives derfor, efter anmodning, til en læge, som er udpeget af den registrerede.
                     
                  
                     
                        2.
                     
                     
                        Inden en begrænsning i henhold til stk. 1 anvendes, skal den rådgivende læge, som handler på Europa-Parlamentets vegne, begrunde enhver sådan begrænsning, og disse begrundelser skal indgå i den pågældende persons patientjournal.
                     
                  3)   Begrænsningernes varighed
            
            Uanset artikel 36 i denne afgørelse gælder følgende regler med hensyn til begrænsningernes varighed:
            
                        —
                     
                     
                        De begrænsninger, der anvendes i henhold til dette bilag, finder fortsat anvendelse, så længe de årsager, der ligger til grund for dem, fortsat gælder.
                     
                  
                        —
                     
                     
                        Den dataansvarlige ophæver begrænsningen, når årsagerne til en begrænsning ikke længere gælder, og den registrerede har anmodet om igen at få indsigt i de pågældende personlige helbredsoplysninger. It. Samtidig underretter den dataansvarlige den registrerede om de vigtigste årsager til begrænsningen og oplyser den registrerede om muligheden for når som helst at klage til Den Europæiske Tilsynsførende for Databeskyttelse eller at indbringe en sag for Domstolen.
                     
                  
               (1)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer, ændret ved afgørelse af 11. november 2009, 23. november 2009, 14. december 2009, 19. april 2010, 5. juli 2010, 13. december 2010, 14. februar 2011, 23. marts 2011, 14. november 2011, 12. december 2012, 1. juli 2013, 16. juni 2014, 15. september 2014, 15. december 2014, 26. oktober 2015, 14. december 2015, 12. december 2016, 13. december 2017, 11. juni 2018, 2. juli 2018 og 10. december 2018.
         
      
      
         
            BILAG V
            Undersøgelse af klager fra ansatte
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på behandling af klager i henhold til vedtægten for tjenestemænd.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige ved behandling af klager i henhold til artikel 90 i vedtægten for tjenestemænd (1) kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, for at sikre:
                        
                                    a)
                                 
                                 
                                    andre vigtige målsætninger i forbindelse med beskyttelse af Unionens generelle samfundsinteresser, såsom Europa-Parlamentets mulighed for at opfylde sine forpligtelser i henhold til vedtægten for tjenestemænd, jf. artikel 25, stk. 1, litra c), i nævnte forordning, og
                                 
                              
                                    b)
                                 
                                 
                                    forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv, jf. artikel 25, stk. 1, litra f), i nævnte forordning.
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    alle andre data vedrørende relevante klager fra ansatte.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe klagesagerne i henhold til vedtægten for tjenestemænd i fare.
            
               (1)  I forbindelse med undersøgelsen af klager fra ansatte i henhold til artikel 90 i vedtægten for tjenestemænd kan Europa-Parlamentet behandle personoplysninger fra andre ansatte end klageren med henblik på at kontrollere, at princippet om ligebehandling overholdes.
         
      
      
         
            BILAG VI
            Interne revisioner
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på gennemførelsen af interne revisioner.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige ved gennemførelsen af interne audit i henhold til artikel 118 og 119 i forordning (EU, Euratom) 2018/1046 (1) og i henhold til beskrivelsen af den interne revisors opgaver, som Præsidiet vedtog den 14. januar 2019, kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, der er fastsat i nævnte forordnings artikel 14-21, med henblik på at sikre:
                        
                                    a)
                                 
                                 
                                    andre vigtige målsætninger i forbindelse med beskyttelse af Unionens eller en medlemsstats generelle samfundsinteresser, navnlig Unionens eller en medlemsstats finansielle interesser, jf. artikel 25, stk. 1, litra c), i nævnte forordning, og
                                 
                              
                                    b)
                                 
                                 
                                    en kontrol-, tilsyns- eller reguleringsfunktion, der — selv lejlighedsvis — er forbundet med offentlig myndighedsudøvelse i de tilfælde, der er omhandlet i artikel 25, stk. 1, litra c), i nævnte forordning, i overensstemmelse med artikel 25, stk. 1, litra g), heri.
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    trafikdata
                                 
                              
                                    f)
                                 
                                 
                                    oplysninger om personers tilstedeværelse
                                 
                              
                                    g)
                                 
                                 
                                    oplysninger om personers eksterne aktiviteter
                                 
                              
                                    h)
                                 
                                 
                                    oplysninger om politisk tilhørsforhold
                                 
                              
                                    i)
                                 
                                 
                                    alle andre oplysninger vedrørende genstanden for den relevante revision.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe formålet med Europa-Parlamentets gennemførelse af interne revisioner i fare.
            
               (1)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
         
      
      
         
            BILAG VII
            Retssager
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på gennemførelsen af retssager.
                     
                  
                     
                        2.
                     
                     
                        I denne afdeling fastlægges de særlige betingelser for, hvornår den dataansvarlige kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, for at sikre beskyttelsen af retssager, i overensstemmelse med artikel 25, stk. 1, litra e), heri.
                     
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    trafikdata
                                 
                              
                                    f)
                                 
                                 
                                    oplysninger om personers tilstedeværelse
                                 
                              
                                    g)
                                 
                                 
                                    oplysninger om personers eksterne aktiviteter
                                 
                              
                                    h)
                                 
                                 
                                    alle andre oplysninger vedrørende genstanden for de relevante retssager.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe gennemførelsen af retssager i fare.
         
      
      
         
            BILAG VIII
            Finansielt tilsyn og finansielle undersøgelser
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger med henblik på at gennemføre finansielt tilsyn og finansielle undersøgelser i henhold til stk. 2.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige ved tilsyn med og undersøgelser af lovligheden af finansielle transaktioner, der gennemføres af og inden for rammerne af Europa-Parlamentet, tilsyn med og undersøgelser af godtgørelser til medlemmer (1) samt tilsyn med og undersøgelser af finansieringen af europæiske politiske partier, europæiske politiske fonde og europæiske politiske grupper kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, der er fastsat i nævnte forordnings artikel 14-21, med henblik på at sikre:
                        
                                    a)
                                 
                                 
                                    forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, jf. artikel 25, stk. 1, litra b), i nævnte forordning,
                                 
                              
                                    b)
                                 
                                 
                                    andre vigtige målsætninger i forbindelse med beskyttelse af Unionens eller en medlemsstats generelle samfundsinteresser, navnlig Unionens eller en medlemsstats finansielle interesser, jf. artikel 25, stk. 1, litra c), i nævnte forordning, og
                                 
                              
                                    c)
                                 
                                 
                                    en kontrol-, tilsyns- eller reguleringsfunktion, der — selv lejlighedsvis — er forbundet med offentlig myndighedsudøvelse i de tilfælde, der er omhandlet i artikel 25, stk. 1, litra b), og c), i nævnte forordning, i overensstemmelse med artikel 25, stk. 1, litra g).
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    trafikdata
                                 
                              
                                    f)
                                 
                                 
                                    oplysninger om personers tilstedeværelse
                                 
                              
                                    g)
                                 
                                 
                                    oplysninger om personers eksterne aktiviteter
                                 
                              
                                    h)
                                 
                                 
                                    oplysninger om politisk tilhørsforhold
                                 
                              
                                    i)
                                 
                                 
                                    alle andre oplysninger vedrørende genstanden for det relevante tilsyn og de relevante undersøgelser, der gennemføres af Europa-Parlamentet.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe formålet og effektiviteten af det finansielle tilsyn og de finansielle undersøgelser gennemført af Europa-Parlamentet i fare.
            
               (1)  Dette omfatter navnlig undersøgelser af generelle godtgørelser for udgifter, godtgørelser for personaleudgifter, godtgørelser for udstyr og faciliteter samt godtgørelser for rejseudgifter.
         
      
      
         
            BILAG IX
            Samarbejde med Det Europæiske Kontor for Bekæmpelse af Svig (OLAF)
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger, navnlig overførsel af personoplysninger, med det formål at give OLAF oplysninger og dokumenter, underrette OLAF om sager, eller behandle oplysninger og dokumenter, der kommer fra OLAF.
                     
                  
                     
                        2.
                     
                     
                        I denne afdeling fastlægges de særlige betingelser for, hvornår den dataansvarlige ved videregivelse af oplysninger og dokumenter til OLAF efter anmodning fra OLAF eller på eget initiativ, ved underretning af OLAF om sager eller ved behandling af oplysninger og dokumenter, der kommer fra OLAF, kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, for at sikre:
                        
                                    a)
                                 
                                 
                                    forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, jf. artikel 25, stk. 1, litra b), i nævnte forordning, og
                                 
                              
                                    b)
                                 
                                 
                                    forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv, jf. artikel 25, stk. 1, litra f), i nævnte forordning.
                                 
                              
                  
                     
                        3.
                     
                     
                        Dette bilag finder ikke anvendelse på behandling af personoplysninger, når OLAF fungerer som dataansvarlig, navnlig når OLAF behandler personoplysninger, der befinder sig i Europa-Parlamentets lokaler, jf. artikel 4, stk. 2 og 6, i Europa-Parlamentets og Rådets forordning (EU, Euratom) nr. 883/2013 (1).
                     
                  
                     
                        4.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger, herunder akkrediterede parlamentariske assistenters og lokale assistenters kontrakter, tjenesteyderkontrakter og oplysninger vedrørende tjenesterejser
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    trafikdata
                                 
                              
                                    f)
                                 
                                 
                                    oplysninger om personers tilstedeværelse
                                 
                              
                                    g)
                                 
                                 
                                    oplysninger om personers eksterne aktiviteter
                                 
                              
                                    h)
                                 
                                 
                                    oplysninger om politisk tilhørsforhold
                                 
                              
                                    i)
                                 
                                 
                                    alle andre oplysninger vedrørende genstanden for den relevante undersøgelse, der gennemføres af OLAF eller af Europa-Parlamentet i samarbejde med OLAF.
                                 
                              
                  2)   Gældende begrænsninger
            
            
                     
                        1.
                     
                     
                        Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe formålet med OLAF's undersøgelsesaktiviteter eller Europa-Parlamentets undersøgelsesaktiviteter i samarbejde med OLAF i fare, herunder ved at afsløre deres undersøgelsesredskaber og -metoder.
                     
                  
                     
                        2.
                     
                     
                        Med forbehold af denne afgørelses artikel 30-36 kan Europa-Parlamentet begrænse de i stk. 1 omhandlede rettigheder og forpligtelser i forbindelse med personoplysninger modtaget fra OLAF, såfremt udøvelsen af disse rettigheder og forpligtelser kan begrænses af OLAF på grundlag af artikel 2, stk. 3, i Kommissionens afgørelse (EU) 2018/1962 (2).
                     
                  
               (1)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).
            
               (2)  Kommissionens afgørelse (EU) 2018/1962 af 11. december 2018 om interne regler for behandling af personoplysninger i Det Europæiske Kontor for Bekæmpelse af Svig (OLAF) i forbindelse med underretning af de registrerede og begrænsning af visse af deres rettigheder i overensstemmelse med artikel 25 i Europa-Parlamentets og Rådets forordning (EU) 2018/1725 (EUT L 315 af 12.12.2018, s. 41).
         
      
      
         
            BILAG X
            Samarbejde med medlemsstaterne i forbindelse med strafferetlige eller finansielle undersøgelser
            1)   Genstand og anvendelsesområde
            
            
                     
                        1.
                     
                     
                        Dette bilag finder anvendelse på den dataansvarliges behandling af personoplysninger, navnlig overførsel af personoplysninger, med det formål at give nationale myndigheder oplysninger og dokumenter, som de har anmodet om i forbindelse med strafferetlige eller finansielle undersøgelser.
                     
                  
                     
                        2.
                     
                     
                        I dette bilag fastlægges de særlige betingelser for, hvornår den dataansvarlige ved videregivelse af oplysninger og dokumenter til nationale myndigheder, når disse anmoder herom i forbindelse med strafferetlig eller finansiel efterforskning (1), kan begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, med henblik på at sikre:
                        
                                    a)
                                 
                                 
                                    forebyggelse, efterforskning, afsløring og retsforfølgning af strafbare handlinger eller fuldbyrdelse af strafferetlige sanktioner, jf. artikel 25, stk. 1, litra b), i nævnte forordning,
                                 
                              
                                    b)
                                 
                                 
                                    beskyttelsen af retsvæsenets uafhængighed og retssager, jf. artikel 25, stk. 1, litra e), i nævnte forordning, og
                                 
                              
                                    c)
                                 
                                 
                                    forebyggelse, efterforskning, afsløring og retsforfølgning i forbindelse med brud på etiske regler for lovregulerede erhverv, jf. artikel 25, stk. 1, litra f), i nævnte forordning.
                                 
                              
                  
                     
                        3.
                     
                     
                        Dette bilag finder anvendelse på følgende kategorier af personoplysninger:
                        
                                    a)
                                 
                                 
                                    identifikationsoplysninger
                                 
                              
                                    b)
                                 
                                 
                                    kontaktoplysninger
                                 
                              
                                    c)
                                 
                                 
                                    erhvervsmæssige oplysninger
                                 
                              
                                    d)
                                 
                                 
                                    finansielle oplysninger
                                 
                              
                                    e)
                                 
                                 
                                    elektronisk kommunikation
                                 
                              
                                    f)
                                 
                                 
                                    trafikdata
                                 
                              
                                    g)
                                 
                                 
                                    videoovervågningsdata
                                 
                              
                                    h)
                                 
                                 
                                    lydoptagelser
                                 
                              
                                    i)
                                 
                                 
                                    oplysninger om personers tilstedeværelse
                                 
                              
                                    j)
                                 
                                 
                                    alle andre oplysninger vedrørende genstanden for den relevante undersøgelse, der gennemføres af nationale myndigheder.
                                 
                              
                  2)   Gældende begrænsninger
            
            Med forbehold af denne afgørelses artikel 30-36 kan den dataansvarlige begrænse anvendelsen af artikel 14-21, 35 og 36 i forordning (EU) 2018/1725 samt artikel 4 heri, for så vidt dens bestemmelser svarer til de rettigheder og forpligtelser, som er fastsat i artikel 14-21 i nævnte forordning, såfremt udøvelsen af disse rettigheder ville bringe formålet med nationale strafferetlige og finansielle undersøgelser i fare.
            
               (1)  Europa-Parlamentet skal give de nationale myndigheder de oplysninger og dokumenter, der anmodes om, i henhold til princippet om loyalt samarbejde, der er nedfældet i artikel 4, stk. 3, i traktaten om Den Europæiske Union.